《寄怀张冷石先生》
清代·沈荃

溪上老人五柳门，廿年高卧住江村。义熙日月闲中纪，商洛衣冠乱后尊。

秋老渔蓑吹铁笛，春回江岸撷芳荪。何时再访东轩下，浊酒黄花好细论。

作者简介：沈荃（1624—1684年），字贞蕤，号绎堂，别号充斋，江苏华亭人。清顺治九年（1652年）探花，授编修，累官詹事府詹事、翰林院侍读学士、礼部侍郎。卒谥文恪。著有《充斋集》行世。为人经述深湛，喜奖拔后进，颇为时重。工书法，宗法米、董二家，深得康熙帝赏识，尝召至内廷论书，“凡御制碑版及殿廷屏障御座箴铭，辄命公书之。”（方苞《望溪集外文》）为康熙帝书法代笔人之一。